_:n91ea9e17845343f1b42c5a35fe9bbd9exb0
<http://schema.org/articleBody>
"           อาการไอ 7 ชนิดมีความหมายที่บอกได้ว่าคุณกำลังป่วยเป็นโรคอะไร อาการไอแบบไหนเสี่ยงมากและควรระวังเป็นพิเศษ     \r\n\r\n\r\n\r\n\r\n          ไอเพราะเป็นหวัด ไอเพราะเป็นโรคภูมิแพ้ หรือแค่ไอเลิฟยู \r\nอาการไอของเรานี่ไม่ธรรมดานะคะ \r\nถ้าสังเกตให้ดีจะเห็นได้ถึงความแตกต่างตั้งแต่ลักษณะการไอไปจนถ­­ึงความรุนแรงเลยล่ะ\r\n ซึ่งเพื่อความกระจ่างชัดของอาการไอในแต่ละแบบ \r\nวันนี้กระปุกดอทคอมเลยหยิบเอาข้อมูลเรื่องไอค่อกแค่กจาก Health มาฝากให้รู้แล้วรู้รอดกันไป จะได้บรรเทาอาการไอและรู้เท่าทันโรคที่อาจจะมาเยือน\r\n \r\n \r\n \r\n*ไอแห้ง ๆ แบบคันคอ  \r\n \r\n \r\n     ลักษณะอาการ          \r\n ลักษณะไอแห้ง ๆ หรือไอแบบมีเสมหะ ด้วยสาเหตุจากมีสิ่งแปลกปลอม เช่น \r\nไรฝุ่นหรือเชื้อไวรัสจากหวัดลงคอ \r\nก่อให้เกิดอาการระคายเคืองจนกระตุ้นให้ร่างกายแสดงอาการออกมาผ่­­านอาการไอ \r\nโดยเฉพาะหากอาการไอของคุณจะรุนแรงขึ้นในตอนกลางคืน \r\nไอในลักษณะเหมือนมีอะไรบางอย่างข้นเหนียวติดอยู่ที่ลำคอ \r\nรวมทั้งมีอาการคันยุบยิบที่ตาและจามเป็นระยะ ฟันธงได้เลยว่า \r\nนี่คืออาการไอที่เกิดจากโรคภูมิแพ้ชัวร์ !      วิธีรักษา          \r\n หากมีลักษณะอาการข้างต้น ขั้นแรกให้ลองทานยาแก้แพ้บรรเทาอาการไปก่อน \r\nทว่าหากอาการไอยังเป็นต่อเนื่องไม่หาย \r\nอาจต้องปรึกษาแพทย์เพื่อตรวจเช็กอาการอีกที \r\nแต่หากคุณมีอาการไอร่วมกับเสมหะธรรมดา การทานยาแก้ไอ \r\nและพยายามหลีกเลี่ยงน้ำเย็นอาจช่วยได้ นอกเสียจากว่าอาการไออยู่กับคุณเกิน 1\r\n สัปดาห์ รักษาด้วยวิธีไหนก็ไม่บรรเทา \r\nต้องรีบไปตรวจเช็กกับแพทย์ผู้เชี่ยวชาญโดยทันที \r\nเนื่องจากคุณอาจมีความเสี่ยงเป็นโรคไซนัสอักเสบก็ได้  \r\n \r\n*ไอติด ๆ กัน      ลักษณะอาการ          \r\n ไอแห้ง ๆ ติดกันเป็นจังหวะรัวเร็ว พร้อมอาการหายใจไม่ค่อยสะดวก \r\nเดาได้ว่าคุณมีสัญญาณของโรคหอบหืดจ่อคอหอยอยู่ \r\nเนื่องจากอาการไอพร้อมกับอาการหายใจติดขัดอาจเป็นเพราะระบบทางเ­­ดินหายใจของคุณเกิดอาการอักเสบหรือติดเชื้อ\r\n           ทว่าหากต้องการชี้อาการให้ชัดเจนที่สุด \r\nแนะนำให้สังเกตช่วงเวลากลางคืน \r\nถ้าตกดึกแล้วไอถี่ขึ้นในลักษณะที่ไอพร้อมหอบและเจ็บหน้าอกทุกคร­­ั้งไอ \r\nยิ่งตอนออกแรงมาก ๆ ก็ยิ่งไอและหอบ พร้อมกับรู้สึกเหนื่อยล้ามากเป็นพิเศษ \r\nเชื่อเถอะว่าร่างกายของคุณอยู่ใกล้โรคหืดหอบมากขึ้นทุกทีแล้ว      วิธีรักษา          \r\n โรคหอบหืดรักษาได้โดยใช้ยาขยายหลอดลมมาบรรเทาอาการในเบื้องต้น \r\nและยาระงับอาการอักเสบใช้บรรเทาสาเหตุของอาการไอ \r\nนอกจากนี้ยังอาจมียาในกลุ่มที่ช่วยระงับการหลั่งสาร leukotriene \r\nตัวการที่ทำให้กล้ามเนื้อหดตัวและชักนำเซลล์อักเสบมารวมตัวกันอ­­ยู่ในหลอดลมร่วมด้วย\r\n *ไอหนัก ๆ เป็นช่วงสั้น ๆ      ลักษณะอาการ          \r\n ไอรุนแรงเป็นพัก ๆ โดนเฉพาะเวลารับประทานอาหารอิ่มใหม่ ๆ \r\nหรือไอทุกครั้งที่ล้มตัวลงนอน \r\nนั่นอาจเป็นสัญญาณบอกทางอ้อมว่าคุณกำลังเป็นโรคกรดไหลย้อน \r\nและอาการไอก็มีสาเหตุมาจากกรดในกระเพาะอาหารพากันตีขึ้นมาทางหล­­อดอาหาร \r\nส่งผลให้รู้สึกระคายคอแล้วจึงแปรสภาพเป็นอาการไอหนัก ๆ เพียงแค่ 2-3 วินาที\r\n \r\nหรือบางรายอาจมีอาการแสบร้อนกลางอกและเสียงแหบทุกครั้งเมื่ออาก­­ารไอจบสิ้น\r\n      วิธีรักษา          \r\n เมื่อสงสัยว่าคุณเข้าข่ายอาการป่วยแบบนี้ \r\nทางเดียวที่จะรู้ได้ก็ต้องเอกซเรย์ลำไส้ \r\nและรักษาด้วยยาลดกรดในกลุ่มยับยั้งโปรตอนปั๊ม (Proton pump inhibitors) \r\nที่ช่วยป้องกันอาการกรดไหลย้อน \r\nพร้อมกับเสริมด้วยตัวยากลุ่มที่ช่วยเคลื่อนไหวทางเดินอาหารอย่า­­งเมโทโคลพราไมด์\r\n (metoclo-pramide) ร่วมด้วย   \r\n \r\n*ไอเรื้อรัง      ลักษณะอาการ          \r\n มีอาการไอเรื้อรังแถมมีเสมหะปนมาด้วย \r\nการไอลักษณะนี้จะเกิดขึ้นถี่ในช่วงเช้า โดยอาจรู้สึกแน่นหน้าอกขณะไอ \r\nหรือหายใจติดขัดพร้อม ๆ กัน \r\nนับว่าเป็นอาการเริ่มต้นของโรคปอดอุดกั้นเรื้อรัง \r\nซึ่งน่าจะมีความเสี่ยงของโรคถุงลมโป่งพองและโรคปอดอักเสบแถมมาด­­้วย \r\nทั้งนี้สาเหตุหลักมาจากพฤติกรรมการสูบบุหรี่นั่นเองนะคะ      วิธีรักษา          \r\n หลังจากตรวจเช็กสภาพปอดอย่างละเอียดและพบว่าเข้าข่ายโรคเหล่านี­­้แล้ว \r\nขั้นตอนแรกแพทย์อาจสั่งยาขยายหลอดลมเพื่อช่วยระบบทางเดินหายใจใ­­ห้ทำงานได้สะดวกมากขึ้น\r\n บรรเทาอาการไอและหายใจติดขัด ทว่าหากอาการรุนแรง \r\nคุณอาจได้รับกลุ่มยาที่มีสารสเตียรอยด์มาช่ว­ยบรรเทาการอักเสบของปอด \r\nแต่ทั้งนี้จะดีที่สุดหากหยุดสูบบุหรี่ได้อย่างเด็ดขาด *ไอแห้ง ๆ เบา ๆ      ลักษณะอาการ          \r\n ไอแบบไม่จริงจัง ไอแห้ง ๆ ด้วยเสียงเบา ๆ \r\nและจะมีอาการไอหลังกินยาลดความดันกลุ่ม ACE inhibitors เข้าไปก่อนหน้านี้ \r\nแสดงว่าคุณมีสาเหตุของอาการไอเป็นผลข้างเคียงจากตัวยา \r\nโดยยาลดความดันเหล่านี้จะมีผลกระทบเป็นอาการไอถึง 20%      วิธีรักษา           ปรึกษาแพทย์ให้เปลี่ยนตัวยาเป็นชนิดอื่น *ไอแห้งก่อนไอแบบมีเสมหะข้นเหนียว      ลักษณะอาการ          \r\n เริ่มไอแห้งประมาณ 2-3 วัน หลังจากนั้นอาการไอจะรุนแรงขึ้น \r\nพร้อมกับมีเสมหะข้นเหนียวหลากสี ทั้งสีเขียว เหลือง หรือสีแดงปนมาด้วย \r\nบางรายอาจมีไข้อ่อน ๆ หายใจติดขัด และเจ็บคอเวลาไอร่วมด้วย \r\nลักษณะอาการไอแบบนี้บอกได้ทันทีเลยว่าคุณกำลังเป็นโรคปอดบวม      วิธีรักษา           พบแพทย์เพื่อตรวจเช็กการทำงานของปอด รักษาด้วยยาปฏิชีวนะ *ไอผสมคันคอ      ลักษณะอาการ          \r\n ไอและมีอาการระคายคอร่วมด้วย โดยมากจะเริ่มไอเบา ๆ มีน้ำมูกไหล \r\nคัดจมูกเหมือนอาการของไข้หวัดธรรมดาก่อนแล้วจึงพัฒนาเป็นไอซ้อน­­ติดกันเป็นชุด\r\n บางรายอาจไอจนหายใจไม่ทันและเจ็บหน้าอก \r\nหรือไอถี่มากจนหน้าเขียวหน้าแดงเลยก็มี      วิธีรักษาอาการ          \r\n หลังจากเข้ารับการเอกซเรย์ทรวงอก \r\nแพทย์อาจรักษาด้วยยาปฏิชีวนะและยาขับเสมหะในเบื้องต้น \r\nจากนั้นจึงรักษาตามลักษณะอาการของผู้ป่วยเป็นราย ๆ ไป           หากคุณมีอาการไออยู่ตอนนี้รีบเช็กเลยนะคะว่าเข้าข่ายไหน จะได้รักษาอาการได้ถูกทาง "
<https://health.kapook.com/view117003.html>